open-index/open-wikipedia-markdown huggingface dataset:
ஐக்யாதன்

**ஐக்யாதன்** (*Aikyatan*) என்பது நகைச்சுவை எழுத்தாளரும் திரைப்பட விமர்சகருமான பவித்ர குமார் தேகா, வரலாற்றாசிரியரும் காட்டன் கல்லூரியின் முன்னாள் முதல்வருமான உதயாதித்யா பராலி, எழுத்தாளர் அனில் குமார் தேகா மற்றும் அசாமிய நாளேடான *அசோமியா பிரதிடின்* நித்யா போரா மற்றும் பலர் சேர்ந்து 1976 ஆம் ஆண்டில் நிறுவிய ஒரு முற்போக்கு நாடகக் குழுவாகும். இது *ஜனனி*, *சுர்ஜஸ்தக்*, பஞ்சதந்திரம், *சின்ஹாசன் காளி*, ஹெவர்ஸ் ஆஃப் கோல், *உபஹார்*, *நைட் ஆஃப் ஜனவரி 16* மற்றும் *ஏ டால் ஹவுஸ்* போன்ற பல புகழ்பெற்ற நாடகங்களை உருவாக்கியுள்ளது. தேசிய விருது பெற்ற திரைப்பட இயக்குனர் சஞ்சீவ் அசாரிகா இயக்கிய *நைட் ஆஃப் ஜனவரி 16*  என்ற நாடகம் குவகாத்தி தூர்தர்ஷனுக்காக மார்ச் 27,1990 அன்று உலக நாடக அரங்க நாளை முன்னிட்டு நிகழ்த்தப்பட்டது. 

## நக்சா நாட்டிய பரிசத்
இதற்கு முன்பு, இந்த குழு அறுபதுகளின் பிற்பகுதியிலும் எழுபதுகளின் முற்பகுதியிலும் நக்சா நாட்டிய பரிசத் என்று அழைக்கப்பட்டது. ஜெர்மானிய நாடகக் கலைஞர் பெர்தோல்ட் பிரெக்ட் என்பவர் மாக்சிம் கார்க்கியின் தாய் என்ற புதினத்தை தழுவி  எழுதினார். இந்த நாடகத்தை பவித்ர குமார் தேகா மொழிபெயர்த்திருந்தார். குலதா குமார் பட்டாச்சார்யா ஆலோசகராக இருந்தார். இரத்னா ஓஜா இயக்கியிருந்தார். பூபேன் அசாரிகா இசையமைத்தார். கொல்கத்தாவின் மக்கள் கலை அரங்கம் 1974 ஆம் ஆண்டு நக்சா நாட்டிய பரிசத்தின் கீழ் *கொல்கத்தர் ஹெம்லெட்*, *மிருத்யுஹின் பிரான்* மற்றும் *1799 இன் அசாம்* ஆகிய மூன்று பிரபலமான நாடகங்களை அரங்கேற்றியது. இந்த நாடகங்களை அசித் பாசு இயக்க, ஹேமாங்கோ பிஸ்வாஸ் இசையமைத்தார்.

## சங்கீதப் பள்ளி
கித்தார், மாண்டலின், கைம்முரசு இணை மற்றும் வயலின் போன்ற மேற்கத்திய இசையுடன் இந்துத்தானி இசையையும் கற்றுக்கொள்வதற்கான ஒரு பள்ளியான ஐக்யாதன் சங்கீத வித்யாலயா, ஐக்யாதன் குழுவால் உருவாக்கப்பட்டது. இந்தப் பள்ளி இரண்டு தசாப்தங்களுக்கும் மேலாக இசை வல்லுநர்களான முனைவர் லோக்நாத் சுப்பா, புஷ்பரஞ்சன் டே மற்றும் கிஷோர் கிரி ஆகியோரால் வழிநடத்தப்பட்டது. நாட்டின் புகழ்பெற்ற இசைக்கலைஞரான கல்யாண் பருவா, எண்பதுகளில் ஐக்யாதன் இசைப் பள்ளியில் கித்தார் கற்றுக்கொண்டார்.

## நாடகங்கள்
1970கள் மற்றும் 1980களில் இந்தக் குழு மிகவும் பிரபலமாக இருந்தது. 2010களின் முற்பகுதியில் இருந்து, *ஜோனகர் போஹார்* (சந்திரனின் எழுச்சி), *தி கேம் ஆஃப் செஸ்* , *27 காரி கோபா* ( பருத்தி மூட்டைகள் அடங்கிய 27 வாகனங்கள்) போன்ற புகழ்பெற்ற நாடகங்கள் பவித்ர குமார் தேகாவின் மகனும் திரைப்படத் தயாரிப்பாளருமான பிரத்யுத் குமார் தேகாவால் இது மீண்டும் புதுப்பிக்கப்பட்டு நிகழ்த்தப்பட்டுள்ளது. 

இந்திய மக்கள் நாடக சங்கத்தின் அசாம் அத்தியாயத்தின் ஆதரவின் கீழ் 2019 ஆம் ஆண்டில் அதன் 70வது ஆண்டு நிறைவை முன்னிட்டு ஐக்யாதன் ஒரு நாடகத்தை நிகழ்த்யது.

## மேற்கோள்கள்

பகுப்பு:நாடக வரலாறுகள்
பகுப்பு:அசாமியப் பண்பாடு
சி. வி. எல். நரசிம்ம ராவ்

**சி. வி. எல். நரசிம்ம ராவ்** (*C. V. L. Narasimha Rao*) என்பவர் தெலுங்கு சினிமா, நாடகம், தொலைக்காட்சி, வானொலி ஆகியவற்றில் தனது படைப்புகளுக்காக அறியப்பட்ட ஓர் இந்திய குணச்சித்திர நடிகர் ஆவார். ராவ், ஐதராபாத்து திரைப்பட கலைஞர்கள் சங்கத்தின் மூத்த உறுப்பினர்களில் ஒருவராகவும், அந்த அமைப்பின் சட்ட ஆலோசகராகவும் முக்கிய பங்களிப்பாற்றியுள்ளார்.

## தொழில் வாழ்க்கை
நரசிம்ம ராவ் தனது தொழில் வாழ்க்கையை ஒரு குற்றவியல் வழக்கறிஞராகவும் சட்ட ஆலோசகராகவும் தொடங்கினார். பின்னர், தனது திறமையால் தொலைக்காட்சி, திரைப்படம் மூலம் நடிகராக மாறி வெற்றிகரமான பயணத்தை மேற்கொண்டார். தெலங்காணா இயக்கத்தை அடிப்படையாகக் கொண்ட *ரத்தனாலா வீணா* (2011) என்ற திரைப்படத்தை இயக்கித் தயாரித்தார்.

## திரைப்படவியல்
* மகரிசி (1987)
* ராத்/ராத்திரி (1992) (இருமொழி)
* நின்னே பெல்லதாதா (1996)
* அக்கா! பகுன்னாவா? (1996)
* கணேஷ் (1998)
* நா ஹ்ருதயம்லோ நிதுரிஞ்சே செலி (1999)
* சமுத்திரம் (1999)
* சுப்பு (2001)
* ஐதே (2003)
* தாகூர் (2003)
* மல்லீசுவரி (2004)
* வெங்கி (2004)
* ராக்கி (2006)
* கோதாவரி (2006)
* அன்னவரம் (2006)
* துபாய் சீனு (2007)
* தயார் (2008)
* ஹோமம் (2008)
* சௌர்யம் (2008)
* நேனு மீக்கு தெலுசா? (2008)
* பிரவரக்யுடு (2009)
* அமராவதி (2009)
* அதர்ஸ் (2010)
* ஆண்டலா ராக்ஷசி (2012)
* லைஃப் இஸ் பியூட்டிபுல் (2012)
* அனாமிகா (2014)
* ஓஹாலு குசகுசலாடே (2014)
* அலா எலா (2014)
* எவடே சுப்ரமணியம் (2015)
* ராஜா செய் வேஸ்தே (2016)
* பிரேமதோ மீ கார்த்திக் (2017)
* பிரமிப்பு (2018)
* கவசம் (2018)
* 118 (2019)
* 90 எம்.எல் (2019)
* சுப்ரமணியம் (2019)
* மஜிலி (2019)
* கௌசல்யா கிருஷ்ணமூர்த்தி (2019)
* வெங்கி மாமா (2020)
* டிஸ்கோ ராஜா (2020)
* அஸ்வதாமா (2020)
* பிரஷர் குக்கர் (2020)
* சிவன் (2020)
* மா விந்த காதா வினுமா (2020)
* நந்தி (2021)
* த்ருஷ்யம் 2 (2021)
* செக் (2021)
* வழக்கறிஞர் விஸ்வநாத் (2021)
* ஜாதி ரத்னாலு (2021)
* வக்கீல் சாப் (2021)
* தி கில்லர் (2021)
* டக் ஜெகதீஷ் (2022)
* ஆச்சார்யா (2022)
* ஓ சாத்தியா (2023)
* நாதோ நேனு (2023)
* மை நேம் இசு சுருதி (2023)
* சித்தார்த் ராய் (2024) மருத்துவர் இரமண கோபிசெட்டியாக
* தில்லு சதுக்கம் (2024)
* காளி (2024)}}

## மேற்கோள்கள்

## வெளி இணைப்புகள்
* 

பகுப்பு:தெலுங்குத் திரைப்பட நடிகர்கள்
பகுப்பு:இந்திய நகைச்சுவையாளர்கள்
பகுப்பு:இந்திய வழக்கறிஞர்கள்
பகுப்பு:தெலுங்கு நடிகர்கள்
பகுப்பு:வாழும் மக்கள்
கேரளச் சாகித்திய அகாதமி விருதுகள், 2021

**கேரளச் சாகித்திய அகாதமி விருதுகள், 2021** (*2021 Kerala Sahitya Akademi Awards*) என்பது 2021ஆம் ஆண்டுக்கான **[[கேரளச் சாகித்திய அகாதமி விருது]]** வழங்கிய விருது பெற்றோர்களின் பட்டியல் ஆகும். 2021ஆம் ஆண்டிற்கான விருதுகள் சூலை 27, 2022 அன்று அறிவிக்கப்பட்டது. இந்த விருது 1958-ஆம் ஆண்டு முதல், கேரளச் சாகித்திய அகாதமியால் (கேரள இலக்கியக் கழகம்), மலையாள எழுத்தாளர்களுக்கு அவர்களின் சிறந்த இலக்கியத் தகுதிக்கான புத்தகங்களுக்காக வழங்கப்படுகிறது.

## வெற்றியாளர்கள்

## மேற்கோள்கள்


பகுப்பு:இந்திய இலக்கிய விருதுகள்
பிரிஜிட் பாப்டிஸ்ட்

**பிரிஜிட் பாப்டிஸ்ட்** (*Brigitte Baptiste*) (பிறப்பு **லூயிஸ் கில்லர்மோ பாப்டிஸ்ட்** (*Luis Guillermo Baptiste* அக்டோபர் 23,1963) கொலம்பியாவைச் சேர்ந்த ஓர் கலாச்சார நிலத்தோற்ற வாழ்சூழலியல் நிபுணரும் மற்றும் கொலம்பியாவில் சுற்றுச்சூழல் பிரச்சினைகள் மற்றும் உயிரியற் பல்வகைமை நிபுணரும் ஆவார். இவர் பல்லுயிர் மற்றும் சுற்றுச்சூழல் சேவைகள் குறித்த அரசுகளுக்கிடையேயான அறிவியல் மற்றும் கொள்கை தளத்தின் பலதரப்பட்ட நிபுணர் குழுவில் உறுப்பினராக உள்ளார். உலகளாவிய மாற்றத்திற்கான அமெரிக்க நிறுவனத்திற்கான தேசிய பிரதிநிதித்துவத்தின் ஒரு பகுதியாகவும் இருந்து வருகிறார். இவர் 2011 முதல் 2019 வரை *அலெக்சாண்டர் வான் ஹம்போல்ட்* உயிரியல் வளங்கள் ஆராய்ச்சி நிறுவனத்தின் இயக்குநராகப் பணியாற்றினார். செப்டம்பர் 2019 இல், பாப்டிஸ்ட் யுனிவர்சிடாட் ஈனின் இயக்குநரானார். வினோதமான சூழலியல் மற்றும் சூழலியல் ஆகியவை ஒன்றோடொன்று இணைக்கப்பட்டுள்ளன என்று இவர் கருதுகிறார்.

## தொழில் வாழ்க்கை
பிரிஜிட் பாப்டிஸ்ட் இலாப நோக்கற்ற அமைப்பிலும் மற்றும் கல்வி துறைகளிலும் நீண்ட காலம் பணியாற்றியுள்ளார். 1982 ஆம் ஆண்டில் ஒரு மாணவராக, இவர் சுற்றுச்சூழல் இலாப நோக்கற்ற சுற்றுச்சூழல் அமைப்பான *கார்ப்பரேஷன் குரோபோ எகோலோஜிகோ ஜிஇஏ*வை நிறுவினார். பின்னர் 1984 முதல் 1991 வரை அதன் இயக்குநராகப் பணியாற்றினார். 1991 முதல் 1996 வரை, பொண்டிஃபிக்கல் பல்கலைக்கழகத்தில் சுற்றுச்சூழல் ஆய்வுகள் மற்றும் மேம்பாட்டு நிறுவனத்தில்  பேராசிரியராகப் பணியாற்றினார். அப்போது  *அம்பியன்ட் ஒய் டெசாரோலோ* என்ற புத்தகத்தை தொகுத்தார். 1996 க்குப் பிறகு, இவர் ஹம்போல்ட் நிறுவனத்தில் பல்லுயிர் பயன்பாடு மற்றும் மதிப்பீட்டிற்கான திட்டத்தை ஒருங்கிணைத்தார் மற்றும் இயற்கைக்கான உலகளாவிய நிதியம் உட்பட பல இலாப நோக்கற்ற நிறுவனங்களுக்கு ஆலோசனை வழங்கினார். உதவி பேராசிரியராக கற்பிப்பதற்கும் ஆராய்ச்சி செய்வதற்கும் 2002 முதல் 2009 வரை பொண்டிஃபிக்கல் பல்கலைக்கழகத்திற்குத் திரும்பினார். இவர் 2011 முதல் 2019 வரை அம்போல்ட் நிறுவனத்தின் இயக்குநராகப் பணியாற்றினார்.

இலத்தீன் அமெரிக்கா மற்றும் கரிபியன் (2015–2017) சார்பாக 25 நிபுணர்களைக் கொண்ட அதன் உலகளாவிய குழுவின் உறுப்பினராக, பல்லுயிர் மற்றும் சுற்றுச்சூழல் அமைப்பு சேவைகள் தொடர்பான அரசுகளுக்கிடையேயான குழுவில் அவர் பணியாற்றுகிறார். அங்கு, உள்நாட்டு மற்றும் உள்ளூர் அறிவு, கொள்கை கருவிகள் மற்றும் முறைகள் குறித்த பணிக் குழுக்களுக்கு இவர் இணைத் தலைவராக உள்ளார். இதைத் தவிர இவர் அறிவியல் கொள்கை ஆலோசனைக் குழு மற்றும் உலகளாவிய திட்டத்தின் அறிவியல் குழு, சுற்றுச்சூழல் அமைப்பு மாற்றம் மற்றும் சமூகம் ஆகியவற்றில் உறுப்பினராக உள்ளார். கொலம்பிய உள்நாட்டுப் போரில் ஒரு சமாதான ஒப்பந்தத்திற்காக வாதிடும் ஒரு முக்கிய குரலாக இவர் இருந்தார்.

இவரது கல்வி நோக்கங்களுடன் கூடுதலாக, பிரிஜிட் பாப்டிஸ்ட், அமெரிக்காவின் இதழில் வெளியான லத்தீன் அமெரிக்காவின் “தபூ” அத்தியாயத்தில் இடம்பெற்றார். இவர் பொருளாதார செய்தித்தாளான *லா ரிபப்ளிக்கா*விலும் ஒரு கட்டுரையாளராகவும் உள்ளார்.

இவரது வாழ்க்கைப் பற்றி எசுப்பானிய மொழியில் “*பிரிஜிட் பாப்டிஸ்ட்ஃ அன் ஹோமனஜே இலுஸ்ட்ராடோ*” என்ற புத்தகத்தில் சித்தரிக்கப்பட்டுள்ளது.

## சொந்த வாழ்க்கை
பாப்டிஸ்ட், அட்ரியானா வாஸ்குவேசு என்பவரை மணந்தார். இவர்களுக்கு கேண்டெலாரியா மற்றும் ஜூனா பாசியோன் என்ற இரண்டு மகள்கள் உள்ளனர்.

## விருதுகள்
டிசம்பர் 2024 இல், பிபிசியின் “உத்வேகமளிக்கும் 100 பெண்கள்” பட்டியலில் பிரிஜிட் பாப்டிஸ்ட் சேர்க்கப்பட்டார்.

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:1963 பிறப்புகள்
பகுப்பு:சுற்றுச்சூழல் செயற்பாட்டாளர்கள்
மாபூ பிரபஞ்சன்

**மாபூ பிரபஞ்சன்** அல்லது **ஆசார்ய நடேந்திரா** (ஆங்கிலம்: *Mpu Prapanca; Dang Acarya Nadendra*; பாலி மொழி: 'ꦩ꧀ꦥꦸꦥꦿꦥꦚ꧀ꦕ'; இந்தோனேசியம்: *Empu Prapañca*) என்பவர் நகரகீர்த்தாகமம் எனும் எழுத்துச்சுவடியை எழுதியவர் ஆவார். இந்தச் சுவடி பழைய ஜாவானிய மொழியில் எழுதப்பட்டது. 

இந்த நூல் மஜபாகித் பேரரசு மற்றும் பிற பண்டைய இந்து-ஜாவானிய இராச்சியங்களின் வரலாற்றைக் கூறுகிறது. 

புத்த மதத்துறவியான மாபூ பிரபஞ்சன், இந்த வரலாற்றுச் சுவடியை 1365-ஆம் ஆண்டில் (அல்லது 1287 சக ஆண்டு) ஆயாம் உரூக் *(Hayam Wuruk)* என்பவருக்கு புகழுரை வழங்கும் வகையில் எழுதினார்.  

## பொது

மாபூ பிரபஞ்சன், அவருடைய காலத்தின் போது அவர் மிகவும் பிரபலமான கவிஞராக அறியப்பட்டார். அவருடைய பெயர் தற்போதைய நவீன இந்தோனேசியாவில் புகழ்பெற்ற நகரகீர்த்தாகமம் நூலின் ஆசிரியராகவும் அறியப்படுகிறது.

**மாபூ** *(Mpu)* என்பது 14-ஆம் நூற்றாண்டில், இந்தோனேசியாவின் இந்திய மயப் பேரரசுகளில், கலைஞர்கள், கைவினைஞர்கள் மற்றும் அறிஞர்களுக்குப் பயன்படுத்தப்பட்ட மரியாதைக்குரிய சொல் ஆகும்.

## நகரகீர்த்தாகமம்

இந்தச் சுவடி பாலி தீவில் **தேசவர்ணனா** அல்லது தேசவர்ணம் *(Desawarnana; நாட்டின் விளக்கம்* என்றும் அழைக்கப்படுகிறது. இந்தக் கவிதைச் சுவடி, கோயில்கள், அரண்மனைகள் மற்றும் பல சடங்குகளை விவரிப்பதன் மூலம் மஜபாகித் பேரரசில் இந்து-பௌத்தத்தின் முக்கியத்துவத்தையும் உறுதிப்படுத்துகிறது.

நகரகீர்த்தாகமம் கையெழுத்துப் பிரதி பனை ஓலைகளில் எழுதப்பட்டுள்ளது. மேலும் இந்தக் கையெழுத்துப் பிரதி மஜபாகித்தின் தலைநகரைப் பற்றியும் விவரிக்கிறது.

## மேலும் காண்க

* சாவகத்தின் கலாச்சாரம்
* சாவகத் தொன்னெறி
* நகரகீர்த்தாகமம்

## மேற்கோள்கள்

## சான்றுகள்
* 

## வெளி இணைப்புகள்

பகுப்பு:சாவக வரலாறு
பகுப்பு:இந்தோனேசிய வரலாறு
பகுப்பு:மயாபாகித்து பேரரசு
பகுப்பு:இந்தோனேசிய மக்கள்
செயந்த் கண்பத் நட்கர்னி

**செயந்த் கண்பத் நட்கர்னி** (*Jayant Ganpat Nadkarni*) (5 திசம்பர் 1931 – 2 சூலை 2018) (பரம் விசிட்ட சேவா பதக்கம், அதி விசிட்ட சேவா பதக்கம், நவ சேனா பதக்கம், விசிட்ட சேவா பதக்கம்) இந்தியக் கடற்படை அட்மிரல் ஆவார். இவர் டிசம்பர் 1, 1987 முதல் நவம்பர் 30, 1990 வரை இந்திய கடற்படையின் 12வது கடற்படைத் தலைவராகப் பணியாற்றினார்.

## ஆரம்பகால வாழ்க்கை மற்றும் கல்வி
இவர், வெலிங்டனில் உள்ள பாதுகாப்பு சேவைகள் பணியாளர் கல்லூரி மற்றும் இராணுவ அதிகாரிகளுக்கான கல்லூரியில் பட்டம் பெற்றார்.

## கடற்படை வாழ்க்கை
நட்கர்னி டிஎஸ் டஃபெரின் பயிற்சிக் கப்பலில் பயிற்சியை முடித்து 1949 ஆம் ஆண்டு மார்ச் மாதத்தில் அரச கடற்படையில் சேர்ந்தார். டார்ட்மவுத்தில் உள்ள அரச கடற்படைக் கல்லூரியில், பயிற்சி கப்பல் எச்எம்எஸ் டெவன்சயர் மற்றும் அரசகழக கடற்படையின் பிற நிறுவனங்களில் தனது அடிப்படைப் பயிற்சியைப் பெற்றார். இவர் கப்பல்களை வழிசெலுத்தல் மற்றும் இயக்குதல் கட்டளையில் நிபுணத்துவம் பெற்றார். 1951 ஆம் ஆண்டு செப்டம்பர் 1  இல் நியமிக்கப்பட்ட இவர், 1953 ஆம் ஆண்டு மே 16,  இல் துணை லெப்டினன்ட்டாக உறுதிப்படுத்தப்பட்டார்.
தொடர்ந்து பல்வேறு நிலைகளில் பல உயர் பதவிகளை வகித்து வந்தார். இறுதியாக 1987 ஆம் ஆண்டு டிசம்பர் 1  முதல் 1990 ஆம் ஆண்டு நவம்பர் 30 அன்று ஓய்வு பெறும் வரை இந்தியாவின் 12 வது கடற்படைத்  தளபதியாகப் பணியாற்றினார்.

## விருதுகள் மற்றும் அலங்காரங்கள்
நட்கர்னி பரம் விசிட்ட சேவா பதக்கம், அதி விசிட்ட சேவா பதக்கம், நவ சேனா பதக்கம் மற்றும் விசிட்ட சேவா பதக்கம் ஆகியவற்றை தனது சிறப்பான சேவைக்காக பெற்றவர்.

## தனிப்பட்ட வாழ்க்கை மற்றும் இறப்பு
இவர் 1956 ஆம் ஆண்டு விமல் திவேகர் என்பவரை மணந்தார். இந்த தம்பதியருக்கு இரண்டு மகன்கள் இருந்தனர், அவர்களில் ஒருவர் ஓய்வு பெற்ற ரியர் அட்மிரல் இரவீந்திர செயந்த் நட்கர்னி. நட்கர்னி 2018 ஆம் ஆண்டு சூலை 2, அன்று ஐஎன்எச்எஸ் அசுவினி கப்பலில் தனது 86 ஆம் வயதில் இறந்தார்.

## மேற்கோள்கள்

பகுப்பு:1931 பிறப்புகள்
பகுப்பு:2018 இறப்புகள்
பகுப்பு:பரம் விசிட்ட சேவா பதக்கம் பெற்றவர்கள்
பகுப்பு:இந்தியக் கடற்படை அதிகாரிகள்
ஆருசி சர்மா

**ஆருசி சர்மா** (*Aarushi Sharma*) என்பவர் ஓர் இந்திய நடிகையும் அழகிப் போட்டியாளரும் ஆவார். இவர் முக்கியமாகப் பஞ்சாபி மொழி திரைப்படங்களிலும் தொலைக்காட்சி நிகழ்ச்சிகளிலும் பணியாற்றுகிறார்.

இமாச்சலப் பிரதேசத்தைச் சேர்ந்த, சர்மா 2015-ஆம் ஆண்டு *மிஸ் திவாவின்* மூன்றாவது பதிப்பில் பங்கேற்று இறுதிப் போட்டியாளராகத் தேர்ந்தெடுக்கப்பட்டார். 2016-ஆம் ஆண்டில், இவர் செனோரிட்டா இந்தியா போட்டியில் பங்கேற்று, கண்டங்களிடையேயான பேரழகி இந்தியா பட்டத்தை வென்றார்..இலங்கையின் கொழும்பில் நடைபெற்ற கண்டங்களிடையேயான பேரழகி 2016-இல் இவர் இந்தியாவைப் பிரதிநிதித்துவப்படுத்தினார். 2017-ஆம் ஆண்டின் தொடக்கத்திலிருந்து இவர் பல பஞ்சாபி இசை காணொளிகளில் இடம்பெற்றுள்ளார்.

## திரைப்படவியல்

### திரைப்படம்

### இசை காணொளி

## மேற்கோள்கள்
காகா ஜி திரைப்பட பாடல்கள் தகவல்

## வெளி இணைப்புகள்

பகுப்பு:இந்தித் திரைப்பட நடிகைகள்
பகுப்பு:1996 பிறப்புகள்
பகுப்பு:வாழும் மக்கள்
பள்ளி வலைத்தளம்

**பள்ளி வலைத்தளம்** (school website) என்பது ஒரு பள்ளியால் உருவாக்கப்பட்டு, வடிவமைக்கப்பட்டு, பராமரிக்கப்படும் ஒரு வலைத்தளமாகும். சில அதிகார வரம்புகளில், பள்ளிகள் சில தகவல்களை நிகழ்நிலையில், தங்கள் வலைத்தளத்திலோ அல்லது வேறு இடங்களில் வெளியிட வேண்டும் என்ற சட்டப்பூர்வ தேவை உள்ளது. 

## கண்ணோட்டம்
பள்ளி வலைத்தள மென்பொருள் என்பது நிகழ்நிலையில் இணைக்கப்பட்ட கணினியில் வழங்கப்பட வேண்டிய உள்ளடக்க மேலாண்மை அமைப்பின் (CMS) ஒரு சிறப்பு வடிவமாகும். அது ஏற்றுக்கொள்ளப்பட்டதும், உள்ளடக்கத்தைப் பராமரிப்பதற்கும்; புதிய உள்ளடக்கத்தைச் சேர்ப்பதற்கும், காட்சி வடிவமைப்பின் கூறுகளை மாற்றுவதற்கும் வாடிக்கையாளர் (பள்ளி) பொறுப்பாளராவார். 

## சட்டம்
இங்கிலாந்தில் பராமரிக்கப்படும் ஒரு பள்ளி சில தகவல்களை நிகழ்நிலையில் காண்பிக்க வேண்டும்.  2020 ஆம் ஆண்டு நிலவரப்படி இதில் பின்வருவன  அடங்கும்:

* பள்ளியின் முகவரி
* சேர்க்கை தகவல்கள்
* தேர்வு முடிவுகள்
* பாடத்திட்டம்
* நடத்தை விதிமுறைகள்

## மேற்கோள்கள்

பகுப்பு:பள்ளிகள்
பள்ளி நிதி திரட்டுதல்

**பள்ளி நிதி திரட்டுதல்** (School fundraising) என்பது அரசு, பள்ளிகள் அல்லது பெற்றோர்-ஆசிரியர் கழகங்கள் போன்ற பள்ளி குழுக்களால் கல்வி வளப்படுத்தும் திட்டங்களை ஆதரிப்பதற்காக பணம் திரட்டும் நடைமுறையாகும். 

2011 ஆம் ஆண்டு நிலவரப்படி, அமெரிக்கப் பள்ளிகள், பிற இலாப நோக்கற்ற நிறுவனங்கள் ஆகியன பரவலாக அறியப்படும் நுகர்வோர் பொருட்களை விற்பனை செய்வதன் மூலம் ஒவ்வொரு ஆண்டும் $1.7 பில்லியனை நிதியாகத் திரட்டியுள்ளன. பத்தில் எட்டு அமெரிக்கர்கள் இந்த வகையான திட்டங்களை ஆதரிக்கின்றனர். 

## வரலாறு
1970களின் முற்பகுதியில் இருந்து வீடு வீடாக நிதி திரட்டுதல் என்பது வழக்கமான நடைமுறையாக இருந்து வருகிறது. இருப்பினும், அமெரிக்காவில் 1997 ஆம் ஆண்டு நியூ ஜெர்சியைச் சேர்ந்த 11 வயது சிறுவன் தனது சுற்றுப்புறத்தில் மேற்பார்வையின்றி நிதி திரட்டும் போது கொல்லப்பட்டதைத் தொடர்ந்து, இந்த நடைமுறை கடுமையான கண்காணிப்பின் கீழ் வந்தது. இதன் காரணமாக நிதி திரட்டுபவர்கள் குழந்தைகள் வீடு வீடாகச் செல்ல அனுமதிப்பதில்லை.**** 

## தமிழ்நாடு
தமிழ்நாடு அரசு, சமூகம் மற்றும் பெருநிறுவனங்களின் பங்களிப்பைப் பெற்று அரசுப்பள்ளிகளை மேம்படுத்துவதற்காக நம்ம ஸ்கூல் நம்ம ஊரு பள்ளி எனும் திட்டத்தினை உருவாக்கியுள்ளது. இதற்கு அளிக்கப்படும் நிதிக்கு, இந்திய வருமான வரிச் சட்டத்தின் 80G பிரிவின்படி வரிவிலக்கு கிடைக்கும்.

## மேற்கோள்கள்

பகுப்பு:பள்ளிகள்
பகுப்பு:கல்வி நிதி
சென்னை அழகி

**சென்னை அழகி** (*Miss Chennai*) என்பது இந்தியாவின் சென்னையில் நடந்த ஒரு நகர அழகுப் போட்டியாகும். இது 1999 முதல் 2009 வரை தாய் அமைப்பான விபாவினால் நடத்தப்பட்டது. இந்தப் போட்டியின் முதல் வெற்றியாளர் திரிஷா கிருஷ்ணன் ஆவார். மேலும் இந்தப் போட்டிகளில் பங்கேற்றவர்களில் பலர் திரைப்படத் துறையில் வாகை சூடியுள்ளனர்.

## வரலாறு
சென்னை அழகிப் போட்டியைச் சகோதரிகள் வித்யா பாலகிருஷ்ணனும் சோபா இரவிசங்கரும் உருவாக்கிய பொழுதுபோக்கு குழுவான விபாவினால் ஏற்பாடு செய்யப்பட்டது. இந்தக் குழு முதலில் "பதின்ம சூப்பர் வடிவழகி 97"-ஐ நடத்தியது. பின்னர் 1999-ஆம் ஆண்டு சென்னை அழகிப் போட்டியினை இவர்களின் முதன்மை நிகழ்வாக மாற்றியது. இந்தப் போட்டியின் முதல் வெற்றியாளராக திரிஷா கிருஷ்ணன் ஆவார். மேலும் செப்டம்பர் 1999-இல் நடந்த ஒரு நிகழ்வில் இவர் முடிசூட்டப்பட்டார். அடுத்த ஆண்டுகளில், இராஜா முத்தையா மன்றம், சென்னை விடுதி, செட்டிநாடு கலையரங்கம் போன்ற இடங்களில் சென்னை அழகிப் போட்டியை விபா தொடர்ந்து நடத்தியது. பின்னர் வித்யாவும் சோபாவும் போட்டிகளை "சென்னை ஆணழகன்" "அம்மாவும் நானும்" என விரிவுபடுத்தினர்.

2009-ஆம் ஆண்டுக்கான போட்டிக்கு, 750 விண்ணப்பங்கள் வந்ததாகவும், 300 போட்டியாளர்கள் பரிசோதிக்கப்பட்டதாகவும், 20 பேர் தேர்வு செய்யப்பட்டதாகவும், 12 பேர் இறுதிப் போட்டிக்குத் தேர்ந்தெடுக்கப்பட்டதாகவும் தெரியவந்தது. 2009-ஆம் ஆண்டு போட்டி விஜய் தொலைக்காட்சியில் 12 வாரங்களுக்கும் மேலாக ஒரு நிதர்சன தொலைக்காட்சி நிகழ்ச்சியாக ஒளிபரப்பப்பட்டது. 2009-ஆம் ஆண்டுக்குப் பிறகு வேறு எந்தப் போட்டிகளும் நடத்தப்படவில்லை.

2010களின் பிற்பகுதியில், தென்னிந்திய அழகி, சென்னையின் முகம், மெட்ராசு அழகி போன்ற புதிய போட்டிகளின் வருகையால் சென்னை அழகிப் போட்டி வெற்றியாளர்களின் தொழில் வாய்ப்புகள் பாதித்ததாக முன்னாள் போட்டியாளர்கள் தெரிவித்தனர்.

## மரபு
சென்னை அழகி வெற்றியைத் தொடர்ந்து, பங்கேற்ற பல வடிவழகிகள் மற்ற பன்னாட்டுப் போட்டிகளில் இந்தியாவைப் பிரதிநிதித்துவப்படுத்தினர். இதில் பெட்டிட் பன்னாட்டு அழகி 2003-இல் அபர்ணா பிள்ளை, உலக பல்கலைக்கழக அழகி 2003-இல் மேதா ரகுநாத், கண்டங்களுக்கிடையே அழகி 2004-இல் நிருபமா நடராஜன் ஆகியோர் அடங்குவர். 2006-ஆம் ஆண்டின், வெற்றியாளர் கண்டங்களுக்கிடையே அழகிப் போட்டியில் இந்தியாவினைப் பிரதிநிதித்துவப்படுத்தினார்.

திரிஷா கிருஷ்ணன் (1999), மேதா ரகுநாத் (2000), கனிகா (2001), சுருதி அரிகர சுப்ரமணியன் (2002), அபர்ணா பிள்ளை (2002), பிதுசி டேசு பார்டே (2005-06), சம்யுக்தா மேனன் (2007), சாகித்தியா செகந்நாதன்(2009) உள்ளிட்ட பல வெற்றியாளர்கள் மற்றும் இரண்டாம் இடத்தைப் பிடித்தவர்கள் திரைப்படத் துறையில் பணியாற்றத் தொடங்கினர்.

மமதி சாரி (2000), ரம்யா சுப்ரமணியன் (2004-05), வசுந்தரா காஷ்யப் (2005-06), வர்சா அசுவதி (2005-06), ஆன் அலெக்சியா அன்ரா (2007), சாந்தினி தமிழரசன் (2007) ஆகியோர் திரைப்படத் துறையில் பணியாற்றிய பிற பங்கேற்பாளர்கள்.

## வெற்றியாளர் பட்டியல்

## மேலும் காண்க
* இந்திய அழகி
* இந்தியாவில் நடைபெறும் அழகுப் போட்டிகளின் பட்டியல்

## மேற்கோள்கள்

பகுப்பு:தமிழக விருதுகள்
எசுபெரைட்டு

**எசுபெரைட்டு** (*Esperite*) என்பது PbCa3Zn4(SiO4)4 என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமமாகும். பெரிலோணைட்டு மற்றும் டிரைமரைட்டுடன் தொடர்புடைய கால்சியம் ஈய துத்தநாக சிலிக்கேட்டு கனிமமாக இது வகைப்படுத்தப்படுகிறது. 

பகல் நேரத்தில் எசுபெரைட்டு வெள்ளை நிறமாகவும், உயவுத்தன்மையுடனும் காணப்படும். மேலும், குறுகிய அலை புற ஊதா ஒளியின் கீழ் இதன் பிரகாசமான மஞ்சள் பச்சை நிற ஒளிர்வுக்கு இது சிறப்புடையதாகும். கால்சைட்டு, பிராங்க்ளிணைட்டு, வில்லெமைட்டு, ஆர்டிசுடோனைட்டு மற்றும் கிளினோகெட்ரைட்டு ஆகிய கனிமங்களுடன் இணைந்து காணப்படுகிறது. பொலிவியா நாட்டின் போடோசியில் உள்ள எல் டிராகன் சுரங்கத்தில் அலோபேன், சால்கோமெணைட்டு, கிளினோசல்கோமெணைட்டு மற்றும் பாரைட்டு ஆகிய கனிமங்களுடன் இணைந்து 1 மிமீ நீளம் வரை பட்டகப் படிகங்களாகவும் கண்டறியப்பட்டுள்ளது.

பன்னாட்டு கனிமவியல் சங்கம் எசுபெரைட்டு கனிமத்தை என்ற குறியீட்டால் அடையாளப்படுத்துகிறது.Epr

## மேற்கோள்கள்

பகுப்பு:கால்சியம் கனிமங்கள்
பகுப்பு:ஈயக் கனிமங்கள்
பகுப்பு:துத்தநாகக் கனிமங்கள்
பகுப்பு:நெசோசிலிக்கேட்டுகள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
பகுப்பு:கனிமங்கள்
வினாடி வினா

thumb| சுகாதார பிரச்சினைகள் குறித்த அச்சிடப்பட்ட வினாடி வினா
**வினாடி வினா** (quiz) என்பது ஒரு வகையான மன ரீதியிலான விளையாட்டு ஆகும். இதில் மக்கள் ஒன்று அல்லது பல தலைப்புகளில் கேள்விகளுக்கு சரியாக பதிலளிக்க முயற்சி செய்கிறார்கள். அறிவு, திறன்களின் வளர்ச்சியை அளவிடுவதற்கு கல்வி சார் மதிப்பீடாகவோ அல்லது வெறுமனே ஒரு பொழுதுபோக்காகவோ வினாடி வினாக்களைப் பயன்படுத்தலாம். பொழுதுபோக்கு நோக்கங்களுக்காகவும், பெரும்பாலும் விளையாட்டு நிகழ்ச்சி வடிவத்திலும் அவற்றை தொலைக்காட்சியில் ஒளிபரப்பலாம்.

## சொற்பிறப்பியல்
இந்த வார்த்தையின் ஆரம்பகால உதாரணங்கள் 1780 ஆம் ஆண்டைச் சேர்ந்தவையாக இருக்கலாம். இதன் சொற்பிறப்பியல் தெரியவில்லை, ஆனால் அது மாணவர் பேச்சுவழக்கில் தோன்றியிருக்கலாம். இதற்கு, ஆரம்பத்தில் "விசித்திரமானது, விசித்திரமான நபர்"  அல்லது "நகைச்சுவை, புரளி" என்று பொருள்பட்டது. சுமார் 19-ஆம் நூற்றாண்டின் நடுப்பகுதியில் இருந்து இதற்கு "சோதனை, தேர்வு" என்று புரிந்துகொள்ளப்படுகிறது.  

## போட்டி
thumb| 2009 ஆம் ஆண்டு நார்வேஜியன் வினாடி வினா வாகையாளர் தொடரின் இறுதிப் போட்டி
thumb| 1954- ஆம் ஆண்டில் யப்பானில் நடைபெற்ற ஒரு வினாடி வினா நிகழ்ச்சி
thumb| 1962 ஆம் ஆண்டு ஹங்கேரிய வானொலி வினாடி வினாவைக் கேட்கும் மக்கள்.
வினாடி வினாக்கள் பல்வேறு பாடங்களில் பொது அறிவு அல்லது பாடம் சார்ந்ததாக நடத்தப்படலாம். வினாடி வினாவின் வடிவமும் மாறுபடலாம். 

## கல்வி
கல்விச் சூழலில், வினாடி வினா என்பது பொதுவாக மாணவர் மதிப்பீட்டின் ஒரு வடிவமாகும். ஒரு தேர்வை விட இதற்கு குறைந்த நேரம் தேவைப்படுகிறது.  இந்தப் பயன்பாடு பொதுவாக அமெரிக்கா, கனடா, பிலிப்பைன்ஸ், டொமினிகன் குடியரசு, இந்தியாவில் உள்ள சில கல்லூரிகளில் காணப்படுகிறது. உதாரணமாக, ஒரு கணித வகுப்பறையில் ஒரு வினாடி வினா ஒரு வகையான கணிதப் பயிற்சியின் புரிதலைச் சரிபார்க்கலாம். சில பயிற்றுனர்கள், மாணவர்கள் அடுத்த பாடத்திற்குச் செல்வதற்கு முன்பு அவர்களின் முந்தைய பாடங்களை மறுபரிசீலனை செய்யும் நோக்கத்திற்காக, ஐந்து முதல் முப்பது வரையிலான ஒப்பீட்டளவில் எளிதான கேள்விகளை தினசரி அல்லது வாராந்திர வினாடி வினாவை நடத்துகின்றனர்.

## குறிப்புகள்

## மேற்கோள்கள்


பகுப்பு:பள்ளித் தேர்வுகள்
பகுப்பு:வினாடி வினா போட்டிகள்
மமதி சாரி

**மமதி சாரி** (*Mamathi Chari*)(பிறப்பு: திசம்பர் 21, 1978) என்பவர் ஓர் இந்திய வானொலி தொகுப்பாளரும், தொலைக்காட்சி ஆளுமையும் நடிகையும் ஆவார். இவர் முக்கியமாகத் தமிழ்த் திரைப்படங்கள், தொலைக்காட்சி நிகழ்ச்சிகளில் நடித்துவருகிறார். *வணக்கம் தமிழா என்ற* தொலைக்காட்சி நிகழ்ச்சியைத் தொகுத்து வழங்கியதற்காகவும், *[[வாணி ராணி (தொலைக்காட்சித் தொடர்)|வாணி ராணி]]* என்ற தொலைக்காட்சித் தொடரில் நடிகையாக நடித்ததற்காகவும் இவர் மிகவும் பிரபலமானவர்.

## தனிப்பட்ட வாழ்க்கை
மமதி 1978-ஆம் ஆண்டு திசம்பர் 21-ஆம் தேதி தமிழ்நாட்டின் சென்னையில் பிறந்தார். இவர் தூய இருதய  மத்திய இடைநிலைக் கல்வி வாரியப் மேல்நிலைப் பள்ளியில் பயின்றார், பின்னர் ஐபி பாவ்லோவ்வில் மருத்துவம் பட்டம் பெற்றார். விவாகரத்துக்குப் பிறகு, இவர் பொழுதுபோக்குத் துறையிலிருந்து ஓர் இடைவெளி எடுத்துக்கொண்டு தொழிலதிபரானார். இவர் 2017-இல் மீண்டும் பொதுவாழ்விற்கு வந்தார். இருப்பினும் 2020-ஆம் ஆண்டில் இவர் தொலைக்காட்சித் துறையை நிரந்தரமாக விட்டுவிட்டு மருத்துவப் பணியில் கவனம் செலுத்தப் போவதாக அறிவித்தார்.

## தொழில்
மமதி ராஜ் தொலைக்காட்சியின் தொகுப்பாளராகத் தனது வாழ்க்கையைத் தொடங்கினார். பல தொலைக்காட்சி நிகழ்ச்சித் தொகுப்பாளராகப் பணியாற்றுவதற்கு முன்பு, 2007-ஆம் ஆண்டு *பிக் பண்பலையின் பிக் வணக்கத்தில் ரேடியோ ஜாக்கியாகப்* பணியாற்றினார். 2013-ஆம் ஆண்டு சன் தொலைக்காட்சியில் ஒளிபரப்பான *[[வாணி ராணி (தொலைக்காட்சித் தொடர்)|"வாணி ராணி"]]* என்ற தொலைக்காட்சித் தொடரில் இவர் நடிகையாக அறிமுகமானார். இவர் கோகிலா சாமிநாதன், ஜெசுசி ஆகிய இரட்டை வேடங்களில் நடித்தார். இருவரும் எதிர் கதாபாத்திரங்களில் நடித்தனர். பின்னர் மமதி சன் தொலைக்காட்சியில் ஒளிபரப்பான வணக்கம் தமிழா என்ற தொலைக்காட்சி நிகழ்ச்சியில் நிகழ்ச்சித் தொகுப்பாளராகத் தோன்றினார். 2018-ஆம் ஆண்டில், விஜய் தொலைக்காட்சியில் ஒளிபரப்பான *[[பிக் பாஸ் தமிழ் 2|பிக் பாஸ் (தமிழ் சீசன் 2)]]* என்ற மெய்ம்மைக் காட்சியில் போட்டியாளராகப் பங்கேற்றார். இருப்பினும் நிகழ்ச்சியின் 14ஆவது நாளில் போட்டியிலிருந்து வெளியேற்றப்பட்டார். நிகழ்ச்சியிலிருந்து வெளியேற்றப்பட்ட பின்னர் *[[டைம் என்ன பாஸ்|டைம் என்ன பாஸ்!]]* என்ற குறு வலைத் தொடரில் நடித்தார்.

2022-ஆம் ஆண்டில், 2 வருட இடைவெளிக்குப் பிறகு மீண்டும் நடிப்பதாக அறிவித்தார். மேலும் நடிகர்கள் அஜித் குமார், மஞ்சு வாரியருடன் இணைந்து *<nowiki/>'துணிவு*' படத்தில் துணை வேடத்தில் நடித்தார்.

## திரைப்படவியல்

### வலைத் தொடர்கள்

## தொலைக்காட்சி

## மேற்கோள்கள்

## வெளி இணைப்புகள்

* 

பகுப்பு:பிக் பாஸ் தமிழ் போட்டியாளர்கள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1978 பிறப்புகள்
பகுப்பு:இந்தியத் திரைப்பட நடிகைகள்
சுபசிறீ (நடிகை)

**பாரதி புவானியா** (18 சூலை 1975 ) என்பவர் **சுபசிறீ** (*Subhashri*) என்று பரவலாக அறியப்படுபவர். இவர் தெலுங்கு, தமிழ், கன்னடம், மலையாள மொழித் திரைப்படங்களில் தனது படைப்புகளுக்காகப் பெயர் பெற்ற ஓர் இந்திய முன்னாள் நடிகை ஆவார். இவர் தென்னிந்திய நடிகை மாலாஸ்ரீயின் சகோதரி ஆவார்.  *[[ஜென்டில்மேன் (திரைப்படம்)|ஜென்டில்மேன்]]* (1993), *சிரபாந்தவ்யா* (1993), *[[முத்து (திரைப்படம்)|முத்து]]* (1995), *போக்கிரி ராஜா* (1995), *பெடராயுடு* (1995), *[[மைனர் மாப்பிள்ளை]]* (1996) போன்ற படங்கள் உட்பட சுபசிறீ சுமார் முப்பது திரைப்படங்களில் பல்வேறு வேடங்களில் நடித்துள்ளார். சென்னையில் சூலை 18, 1975-இல் பிறந்த சுபசிறீயின் தாய்மொழி தெலுங்கு ஆகும்.

## திரைப்படவியல்

### தெலுங்கு

* *அந்தரு அந்தரே* (1994)
* *கேங்மாஸ்டர்* (1994)
* *புண்ய பூமி நா தேசம்* (1994)
* நிகிதாவாக *போகிரி ராஜா* (1995)
* *பெடராயுடு* (1995), ஆசிரியராக
* *அலிபாபா அத்பூத தீபம்*  (1995) ஸ்வப்னாவாக
* *ஊஹா* (1996)
* *மா ஆவிதா கலெக்டர்* (1996)
* *அக்கா பாகன்னாவா* (1996)
* *வணக்கம் நீக்கு நாக்கு பெல்லன்டா* (1996)
* *பெத்தண்ணய்யா* (1997) நீலவேணியாக
* *குற்றல்ல ராஜ்யம்* (1997)
* *அட்டா..* *நீ கொடுகு ஜாக்ரட்டா* (1997)
* *அல்லாரி பெல்லிகொடுகு* (1997)
* *கலியுகம்லோ கந்தாரகோலம்* (1997)
* *அல்லாரி பெல்லம்* (1998)

### கன்னடம்

* *நவிப்பாரு நாமகிப்பாரு* (1993)
* *சிரபாந்தவ்யா* (1993)
* *சோமா* (1996)
* *ஸ்ரீமதி கல்யாண* (1996)
* *பட்டனக்கே பண்டா புட்டா* (1996)
* *சர்க்கிள் இன்ஸ்பெக்டர்* (1997)
* *மவன மகளு* (1997)
* *பண்டா அல்லா பகதூர்* (1997)
* *கல்யாணி* (1997)
* *கந்தாட குடி பாகா 2* (1994)

### தமிழ்

* *எங்க தம்பி* (1993) இந்துவாக - தமிழில் அறிமுகமானார்
* சுகந்தியாக *[[ஜென்டில்மேன் (திரைப்படம்)|ஜென்டில்மேன்]]* (1993)
* *[[கண்மணி (திரைப்படம்)|கண்மணி]]* (1994)
* *[[தாட்பூட் தஞ்சாவூர்]]* (1994)
* பத்மினியாக *[[முத்து (திரைப்படம்)|முத்து]]* (1995)
* *[[தாய் தங்கை பாசம்]]* (1995)
* *ஆறுசாமி* (1996)
* *[[மைனர் மாப்பிள்ளை]]* (1996)

### மலையாளம்

* மாயாவாக *ஹிட்லிஸ்ட்* (1996)

## மேற்கோள்கள்

## வெளி இணைப்புகள்

* 

பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:1975 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் திரைப்பட நடிகைகள்
பகுப்பு:சென்னை நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தெலுங்கு நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
நிகழ்வு ஒளிப்படவியல்

**நிகழ்வு ஒளிப்படவியல்** *(Event photography)* என்பது ஒரு ஒளிப்படக் கலைஞரை பணியமர்த்தக்கூடிய எந்தவொரு நிகழ்வு அல்லது நிகழ்வில் கலந்து கொள்ளும் விருந்தினர்களையும், நிகழ்வுகளையும் ஒளிப்படம் எடுக்கும் நடைமுறையாகும். இது திருமணங்கள், திருமுழுக்கு, பெயர் சூட்டும் விழாக்கள், விருந்துகள், பிறந்தநாள், சம்பிரதாயங்கள், நடனங்கள், விழாக்கள், விருது விழாக்கள், இறுதிச் சடங்குகள், உணவுகள் மற்றும் திருமண உறுதிவிழாக்கள்  போன்ற நிகழ்வுகளில் உலகம் முழுவதும் பயன்படுத்தப்படும் ஒரு உள்ளட விடயங்கள் ஆகும்.

## வரலாறு
ஒளிப்படவியலில் அதன் தொடக்கத்திலிருந்தே ஒவ்வொரு வகையான தருணத்தையும் படம்பிடிக்கப் பயன்படுத்தப்பட்டு வருகிறது, ஆனால் நிகழ்வு ஒளிப்படம் எடுத்தலில் உண்மையில் முதல் "கையடக்க" ஒளிப்படக்கருவிகள்  கண்டுபிடிக்கப்பட்டபோது தொடங்கியது, மேலும் நபர்கள் (அல்லது தொழில் வல்லுநர்கள்) இப்போது ஒரு ஒளிப்படக்கருவியை எடுத்துச் சென்று, ஒரு அமைப்பை அல்லது நடந்த தருணங்களை ஒளிப்படம் எடுக்க முடிகிறது.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
தீபா சா

**தீபா சா** (*Dipa Shah*) என்று அழைக்கப்படும் **அனன்யா சா**, தென்னிந்திய திரைப்படங்கள், தொலைக்காட்சித் தயாரிப்புகள்,  விளம்பரங்களில் முக்கியமாகப் பணியாற்றும் ஓர் இந்திய நடிகை ஆவார்.

## தொழில்
சா தனது திரைப்பட வாழ்க்கையை 2009-இல் தொடங்கினார். இவரது முதல் படம் *நின்னு கலிசகா* ஆகும். 2010-ஆம் ஆண்டில், இவர் *[[யுத்தம் செய்]]* தமிழ்த் திரைப்படத்தில் நடித்தார். இதில் இவர் ஒரு பயிற்சி காவல்துறை அதிகாரியாக நடித்தார். இந்தப் படம் பிப்ரவரி 4, 2011 அன்று வெளியிடப்பட்டது.

*[[சில்லுனு ஒரு சந்திப்பு]]* படத்திலும் சா நடித்துள்ளார். இதில் தமிழ்நாட்டின் ஊட்டியைச் சேர்ந்த, அடக்கமான, ஆனால் வலிமையான மனதுடைய, ஒரு சாதாரணப் பெண், சாருவாக இவர் நடித்தார். இவர் *சைனா டவுன்* என்ற மலையாளப் படத்திலும் நடித்துள்ளார்.

## திரைப்படவியல்

## மேற்கோள்கள்

## வெளி இணைப்புகள்
* 

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
திம்பிள் சோபடே

**திம்பிள் சோபடே** (*Dimple Chopade*) என்பவர் ஓர் இந்திய நடிகை. இவர் தெலுங்கு, கன்னடம், தமிழ்த் திரைப்படங்களில் நடித்து வருகிறார்.

## இளமை
திம்பிள் இந்தியாவின் மகாராட்டிர மாநிலம் புனேவில் பிறந்தார். புனேவில் உள்ள சிம்பையாசிசு சர்வதேசப் பல்கலைக்கழகத்தில் பட்டம் பெற்றார். இவர் குதிரைச் சவாரி, மல்லர் கம்பம் ஆகியவற்றைக் கற்றுக்கொண்டார்.

## தொழில்
புனே திரைப்பட நிறுவனத்தில் திரைப்பட உருவாக்கத்தில் ஒரு குறுகிய படிப்பை முடித்த பிறகு, டிம்பிள், மராத்தி நாடக அரங்கில் தனது முயற்சியை மேற்கொண்டார். இவருக்கு 18 வயதாக இருந்தபோது ஒரு கன்னடப் படத்தில் நடிக்க வாய்ப்பு கிடைத்தது. அந்தப் படம் *சிகிமுத்து* இன்னும் வெளியாகவில்லை என்றாலும், மேலும் நான்கு கன்னடப் படங்களில் நடித்தார். இவரது முதல் திரைப்படம் 2011-இல் வெளியான *கோட்* ஆகும்.

சந்தீப் கிசன் கதாநாயகனாக நடித்த *[[யாருடா மகேஷ்|<nowiki/>'யாருடா மகேஷ்'<nowiki/>]]* படத்தின் மூலம் தமிழில் அறிமுகமானார். இவர் மோகனுடன் கன்னடப் படமான *நந்தாராவில்* நடித்துள்ளார்.

## திரைப்படவியல்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:இந்தியத் திரைப்பட நடிகைகள்
அமூல்யா கமல்

'

**அமூல்யா கமல்** (*Amoolya Kamal*) இந்தியாவைச் சேர்ந்த ஒரு  கால்பந்து பயிற்சியாளரும் முன்னாள் கால்பந்து வீராங்கனையும்  ஆவார். 1984 ஆம் ஆண்டு சூலை மாதம் 11 ஆம் தேதியன்று இவர் பிறந்தார். கால்பந்து போட்டிகளில் விளையாடிய காலத்தில் நடுக்கள வீராங்கனையாக விளையாடினார்..

## ஆரம்பகால வாழ்க்கை
அமூல்யா பெங்களூரில் கமல் மற்றும் சித்ரா கங்காதரன் தம்பதியருக்கு மகளாகப் பிறந்தார். இவரின் தந்தை கமல் ஒரு மாநில அளவிலான கால்பந்து வீரராக இருந்தார். அதே நேரத்தில் இவரின் தாயார் சித்ராவும் கர்நாடகாவுக்காக விளையாடினார். இந்திய பெண்கள் தேசிய கால்பந்து அணியையும் அவர் பிரதிநிதித்துவப்படுத்தினார்.

## விளையாட்டு வாழ்க்கை
அமூல்யா 2008 ஆம் ஆண்டு நடைபெற்ற ஆசிய கால்பந்து கூட்டமைப்பு மகளிர் ஆசிய கோப்பை தகுதிப் போட்டியிலும் 2012 ஆம் ஆண்டு நடைபெற்ற  ஒலிம்பிக் தகுதிப் போட்டியிலும் இந்தியாவைப் பிரதிநிதித்துவப்படுத்தினார். 2010 ஆம் ஆண்டு நடைபெற்ற தெற்காசிய கால்பந்து கூட்டமைப்பு  மகளிர் வெற்றியாளர் கோப்பை போட்டியிலும் விளையாடினார். 2010 தெற்காசிய விளையாட்டுப் போட்டிகளில் விளையாடிய தேசிய வெற்றிக் குழுவின் ஒரு பகுதியாகவும் இவர் இருந்தார். 2014 ஆசிய விளையாட்டுப் போட்டிகளில் கால்பந்து அணியில் அங்கம் வகித்தார்.

## பயிற்சியாளராக
அமூல்யா கமல் 2022–23 ஆம் ஆண்டுக்கான மூத்த மகளிர் தேசிய கால்பந்து வெற்றியாளர் போட்டிப்  பருவத்திற்கான கர்நாடக மகளிர் அணியின் தலைமைப் பயிற்சியாளராக நியமிக்கப்பட்டார்.

## பன்னாட்டு போட்டிகளில்

## மேற்கோள்கள்

## வெளி இணைப்புகள்
* Amoolya Kamal at All India Football Federation
* Amoolya Kamal at Eurosport

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:கர்நாடக நபர்கள்
பகுப்பு:காற்பந்தாட்ட வீரர்கள்
பகுப்பு:இந்தியப் பெண் விளையாட்டு வீரர்கள்
இராம் தாசு கட்டரி

**இராம் தாசு கட்டரி** (Ram Dass Katari) (8 அக்டோபர் 1911 - 21 சனவரி 1983) ஒரு இந்திய கடற்படை அட்மிரல் ஆவார், இவர் ஏப்ரல் 22, 1958 முதல் சூன் 4, 1962 வரை 3-வது கடற்படைத் தலைவராக (CNS) பணியாற்றினார். இந்தப் பதவியை வகித்த முதல் இந்தியர் இவர். அந்தப் பதவிக்கு வந்த கடைசி பிரிட்டிசு அதிகாரியான துணை அட்மிரல் சர் இசுடீபன் ஹோப் கார்லிலுக்குப் பிறகு பதவியேற்றார்.

இந்தியாவின் முதல் விமானம் தாங்கிக் கப்பலான ஐஎன்எஸ் விக்ராந்த் இயக்கப்பட்டதும், கோவா விடுதலையும் இவரது பதவிக்காலத்தில் நிகழ்ந்தன. ஓய்வு பெற்ற பிறகு, ஆந்திரப் பிரதேச மாநில சாலைப் போக்குவரத்துக் கழகத்தின் (ஏபிஎஸ்ஆர்டிசி) தலைவராகப் பணியாற்றினார். 1964 முதல் 1969 வரை, மியான்மருக்கான இந்தியாவின் தூதராக இருந்தார்.

## முதலாவது இந்தியராக வகித்த பதவிகள்
1. 1953 இல் இம்பீரியல் பாதுகாப்புக் கல்லூரியில் பயின்ற முதல் இந்திய கடற்படை அதிகாரி;
2. 1956 இல் கடற்படையில் கொடிப் பதவிக்கு உயர்த்தப்பட்ட முதல் இந்தியர்; 
3.1956 இல் இந்தியக் கப்பல்களின் தொகுப்புக்குத் தலைமை தாங்கிய முதல் இந்தியர்; 
4. 1958 இல் கடற்படைக்குத் தலைமை தாங்கிய முதல் இந்தியர்.

## ஆரம்பகால வாழ்க்கை
கட்டரி 1911 ஆம் ஆண்டு அக்டோபர் 8 ஆம் தேதி சென்னை மாகாணத்தில் உள்ள செங்கல்பட்டில் பிறந்தார். இவரின் தந்தை சென்னை மாகாண அரசாங்கத்தில் உதவி கட்டிடப் பொறியாளராகப் பணியாற்றினார். இவர் தனது குழந்தைப் பருவத்தையும் இளமைப் பருவத்தையும் ஐதராபாத்தில் கழித்தார். இவர் மகபூப் கல்லூரி உயர்நிலைப் பள்ளியிலும் ஐதராபாத்தில் உள்ள நிசாம் கல்லூரியிலும் கல்வி பயின்றார்.

## பிற்கால வாழ்க்கை
கட்டரி டிசம்பர் 1962 முதல் மே 1964 வரை ஆந்திரப் பிரதேச மாநில சாலைப் போக்குவரத்துக் கழகத்தின் தலைவராகப் பணியாற்றினார். 1964 ஆம் ஆண்டில் இவர் மியான்மருக்கான இந்தியத் தூதராக நியமிக்கப்பட்டார். அங்கு இவர் ஐந்து ஆண்டுகளுக்கும் மேலாகப் பணியாற்றினார். க இதுர் தி இந்து குறுக்கெழுத்துப் புதிரின் முதல் தொகுப்பாளராக இருந்தார்.  லும்  இறக்கும் வரை தினசரி புதிர்களைத் தொகுத்தார். இவர் தனது சேவையின் போது இந்தியக் கடற்படையின் உருவாக்க ஆண்டுகளின் நினைவுக் குறிப்பான *எ செய்லர் ரிமெம்பர்ஸ்* என்ற நூலையும் எழுதினார்.

## சொந்த வாழ்க்கை
கட்டரி தனம் என்பவரை மணந்தார். இவர்களுக்கு இரண்டு குழந்தைகள் - ஒரு மகள் இலலிதா, மற்றும் ஒரு மகன் இரவி. இலலிதா தனது தந்தையின் அப்போதைய கொடி லெப்டினன்ட் இலட்சுமிநாராயண் இராம்தாசை மணந்தார். பின்னர் இராம்தாசு 13வது கடற்படைத் தளபதியாகப் பொறுப்பேற்றார் என்பது குறிப்பிடத்தக்கது.

## இறப்பு மற்றும் மரியாதை
கட்டரி 1983 சனவரி 21 அன்று செகந்திராபாத்தில் 71 வயதில் இறந்தார். செகந்திராபாத்திற்கு அருகிலுள்ள சைனிக்புரியில் உள்ள A/21 இல் உள்ள கட்டாரி நினைவு மண்டபம், அட்மிரல் கட்டாரி நினைவாக இவரது நினைவாக அக்டோபர் 8, 2011 அன்று இவரது பிறந்த நூற்றாண்டு விழாவில் அர்ப்பணிக்கப்பட்டது. பாதுகாப்பு மேலாண்மை கல்லூரி அமைந்துள்ள செகந்திராபாத்தின் சைனிக்புரியில் உள்ள அட்மிரல் ஆர் டி கட்டரி மார்க், கொச்சியில் உள்ள வில்லிங்டன் தீவில் உள்ள கட்டரி பாக் போலவே, இவரது 
பெயரிடப்பட்டது. இந்திய கடற்படை பயிற்சி நிறுவனத்தில் உள்ள படைப்பயிற்சி மாணவர்களின் உணவு மண்டபமும் கட்டரி பெயரிடப்பட்டது. தொடக்கப் பயிற்சியின் போது ஒட்டுமொத்த தகுதியில் முதலிடம் பெறும் துணை லெப்டினன்ட்டுக்கு அட்மிரல் ஆர் டி கட்டரி கோப்பை வழங்கப்படுகிறது. கடற்படை அறக்கட்டளை ஒவ்வொரு ஆண்டும்  அட்மிரல் RD கட்டரி நினைவு விரிவுரையை ஏற்பாடு செய்கிறது.

## மேற்கோள்கள்

### நூல் பட்டியல்
*
*
*
*

பகுப்பு:இந்தியக் கடற்படை அதிகாரிகள்
பகுப்பு:1911 பிறப்புகள்
பகுப்பு:1983 இறப்புகள்
மல்லிகா கபூர்

**மல்லிகா கபூர்** (*Mallika Kapoor*) என்பவர் ஓர் இந்திய முன்னாள் நடிகையும், தென்னிந்தியத் திரைப்படங்களில் முக்கியமாக மலையாளம், தமிழ், கன்னட மொழிகளில் பணிபுரிந்தவர் ஆவார். இவர் ஒரு சில தெலுங்கு, இந்திப் படங்களிலும் நடித்துள்ளார்.

## தொழில்
மல்லிகா கபூர் நடிகர் பிருத்விராஜ் சுகுமாரனுடன் இணைந்து தனது முதல் மலையாளப் படமான *[[அற்புதத் தீவு (திரைப்படம்)|அற்புதத் தீவு]]* மூலம் தனது திரைப்பட வாழ்க்கையைத் தொடங்கினார். இவரது தமிழ் அறிமுகமானது *[[அழகாய் இருக்கிறாய் பயமாய் இருக்கிறது|அழகை இருக்கிறாய் பயமாய் இருக்கிறது]]*, பரத்துடன் இணைந்து நடித்தது. இதன் பின்னர் அர்ஜுனுடன் *[[வாத்தியார்]]* படத்தில் முன்னணிப் பாத்திரத்தில் நடித்தார். அல்லரி நரேசுடன் *அல்லரே அல்லரி* தெலுங்கு படத்தில் அறிமுகம் ஆனார். 2008ஆம் ஆண்டு *மாதம்பி* என்ற திரைப்படத்தின் மூலம் மலையாளத் திரையுலகிற்கு மீண்டும் திரும்பியுள்ளார்.

இவர் மேலும் ஓரிரு தமிழ்ப் படங்களில் நடித்துள்ளார்: செப்டம்பர் 2006 இல் வெளியான *[[அற்புதத் தீவு (திரைப்படம்)|அற்புதத் தீவு]]* (மலையாளத்திலிருந்து டப்பிங் செய்யப்பட்டது), மற்றும் தீபாவளியன்று வெளியான *வாத்தியார்* இத்திரைப்படங்களாகும்.

## திரைப்படவியல்

## மேற்கோள்கள்

## வெளி இணைப்புகள்

* 

பகுப்பு:இந்தித் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1985 பிறப்புகள்
பகுப்பு:இந்தியத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
மெய்டேய் பாரம்பரிய மொழி இயக்கம்

**மெய்டேய் மொழி இயக்கம்** (*Meitei language movement*) (அதிகாரப்பூர்வமாக மணிப்புரி இயக்கம் என்று அழைக்கப்படுகிறது) மெய்டேயை இந்தியாவின் செம்மொழியாகஅங்கீகரிக்க முயன்றது. இதற்கு பல்வேறு இலக்கிய, அரசியல், சமூக சங்கங்கள் மற்றும் அமைப்புகள் மற்றும் வங்காளதேசம், மியான்மர், வடகிழக்கு இந்தியா (முக்கியமாக அசாம், மணிப்பூர் மற்றும் திரிபுரா) ஆகியவற்றின் குறிப்பிடத்தக்க தனிப்பட்ட நபர்கள் ஆதரவளித்தனர்.

மணிப்பூர் பல்கலைக்கழகத்தின் மொழியியல் துறையின் பேராசிரியரான சுங்காம் யஷவந்தா, சமூக இயக்கம் என்பது எளிதான காரியமல்ல, இதில் கிளர்ச்சிக்கு இடமில்லை. மேலும் இது முற்றிலும் கல்விப் பணியாகும். அதற்கு மொழியியலாளர்கள், வரலாற்றாசிரியர்கள், தொல்லியலாளர்கள், மானிடவியலளர்கள் மற்றும் இலக்கியவாதிகள் தேவைப்படுகிறார்கள் என்று கருதுகிறார். இருப்பினும், மணிப்பூர் அரசாங்கத்தின் கலை மற்றும் கலாச்சாரம் மற்றும் பட்டு வளர்ப்புத் துறையின் முன்னாள் அமைச்சருமான மணிப்பூர் சட்டப் பேரவை உறுப்பினருமான முனைவர் மொய்ராங்தெம் நாரா, இந்தியாவிலும் மணிப்பூரிலும் எந்தவொரு கோரிக்கைகளையும் போராட்டம் இல்லாமல் நிறைவேற்ற முடியாது என்று கருதுகிறார்.

## பின்னணி
2004 ஆம் ஆண்டில், இந்திய அரசு இந்தியாவின் பாரம்பரிய மொழிகளின் அதிகாரப்பூர்வ வகையை அமைத்தது. ஒரு நிபுணர் குழு மொழிகள் தகுதி பெறுவதற்கான கடுமையான அளவுகோல்களை பரிந்துரைத்தது, எடுத்துக்காட்டாக, அந்த மொழி 1,000 ஆண்டுகளாக இருந்திருக்க வேண்டும்.

பாரம்பரிய மொழியாக கருதப்படுவதற்கு ஒரு மொழிக்கு சில தேவைகளை இந்திய அரசு அறிவித்தது.

* 1500-2000 ஆண்டு காலப்பகுதியில் அதன் ஆரம்பகால நூல்கள்/பதிவு செய்யப்பட்ட வரலாற்றின் உயர் தொன்மை
* தலைமுறை தலைமுறையாகப் பேசுபவர்களால் மதிப்புமிக்க பாரம்பரியமாகக் கருதப்படும் பண்டைய இலக்கியம்/நூல்களின் தொகுப்பு
* இலக்கிய பாரம்பரியம் அசல் மற்றும் மற்றொரு பேச்சு சமூகத்திலிருந்து கடன் வாங்கப்படாமல் இருக்க வேண்டும்
* நவீன மொழியிலிருந்து செம்மொழியும் இலக்கியமும் வேறுபட்டிருப்பதால், செம்மொழிக்கும் அதன் பிற்கால வடிவங்களுக்கும் அல்லது அதன் கிளைகளுக்கும் இடையில் ஒரு தொடர்ச்சியின்மை இருக்கலாம்.

பாரம்பரிய மொழிகளாக அறிவிக்கப்பட்ட மொழிகளுக்கு, இந்திய அரசால் மூன்று சலுகைகள் வழங்கப்படுகின்றன.

* சம்பந்தப்பட்ட மொழியில் சிறந்து விளங்கும் அறிஞர்களுக்கு இரண்டு முக்கிய வருடாந்திர சர்வதேச விருதுகள்.
* பாரம்பரிய மொழிகளில் படிப்பதற்கான சிறப்பு மையம் அமைக்கலாம்.
* குறைந்தபட்சம் மத்திய பல்கலைக்கழகங்களில், சம்பந்தப்பட்ட மொழியில் புகழ்பெற்ற அறிஞர்களுக்காக பாரம்பரிய மொழிகளுக்கான குறிப்பிட்ட எண்ணிக்கையிலான தொழில்முறை இருக்கைகளை உருவாக்க பல்கலைக்கழக மானியக் குழுவைக் கோரலாம்.

2013 ஆம் ஆண்டில், கற்றுக்கொண்ட பிறகு, பல்வேறு புத்தக வெளியீடுகள் மற்றும் கலாச்சார நிகழ்வுகளில் மெய்டேய் மொழிக்கு பாரம்பரிய மொழி அந்தஸ்து கிடைப்பதற்கான சாத்தியக்கூறுகள் குறித்து விவாதிக்கத் தொடங்கியது.

மணிப்பூர் பல்கலைக்கழகத்தின் மொழியியல் துறையின் பேராசிரியரான சுங்காம் யஷவந்தா, ஒரு பாரம்பரிய மொழிக்கான நான்கு அளவுகோல்களை பூர்த்தி செய்ய, மெய்டேய் மொழி மற்றும் மெய்டேய் எழுத்து, வரலாற்றுக்கு முந்தைய மற்றும் மணிப்பூரின் உடைக்கப்படாத வரலாறு, மெய்டேயி கலாச்சாரம் (மத, தத்துவ, கருத்தியல் மற்றும் கலை மரபுகள் உட்பட), மெய்டேய் இலக்கியத்தின் தோற்றம் மற்றும் வளர்ச்சி மற்றும் பிறவற்றை அறிவியல் பகுப்பாய்வு செய்ய வேண்டிய அவசியம் உள்ளது என்று எழுதினார்.

## மேற்கோள்கள்

## வெளி இணைப்புகள்
## External links
* 

பகுப்பு:மொழிகளின் வரலாறுகள்
ஊர்வசி சர்மா

**ஊர்வசி சர்மா** (*Urvashi Sharma*) இந்தி மொழித் திரைப்படத் துறையில் பணிபுரியும் ஓர் இந்திய நடிகையும் வடிவழகியும் ஆவார். இவர் ரெய்னா ஜோசி என்று அறியப்படுகிறார்.

## தனிப்பட்ட வாழ்க்கை
ஊர்வசி சர்மா பிப்ரவரி 2012-இல் திருமணம் செய்து கொண்டார். இவர் தனது பெயரை ரெய்னா ஜோசி என்று மாற்றிக்கொண்டார்.

சனவரி 21, 2014 அன்று, இவருக்கு சமைரா என்ற பெண் குழந்தை பிறந்தது. மேலும் 26 நவம்பர் 2017 அன்று, இவருக்கு ஓர் ஆண் குழந்தை பிறந்தது.

## திரைப்படவியல்

## தொலைக்காட்சி

* 2008: *பயம் காரணி: காத்ரோன் கே கிலாடி 1* போட்டியாளர்/இறுதிப் போட்டியாளராக
* 2016: *அம்மாவாக* அம்மா

## மேற்கோள்கள்

## வெளி இணைப்புகள்

* 
* 

பகுப்பு:இந்தித் தொலைக்காட்சி நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
குருதேவ் சிங் குலார்

**குருதேவ் சிங் குலார்** (*Gurdev Singh Kular*) (12 ஆகத்து 1933 - 8 பிப்ரவரி 2024) ஓர் இந்திய ஆண் வளைதடிப் பந்தாட்ட வீரர்  ஆவார். இவர் இந்திய மாநிலமான பஞ்சாபின் ஜலந்தர் மாவட்டத்தில் சன்சார்பூரைச் சேர்ந்தவர். 1956 ஆம் ஆண்டு ஆத்திரேலியாவில் மெல்பேர்ண் நகரில் நடந்த கோடைகால ஒலிம்பிக்கில் தங்கப் பதக்கம் வென்ற இந்திய கோல்பந்தாட்ட அணியில் இவர் ஒரு பகுதியாக இருந்தார். 1958 தோக்கியோ மற்றும் 1962 ஜகார்த்தா ஆசிய விளையாட்டுப் போட்டிகளில் கோல் பந்தாட்டம் அணியில் உறுப்பினராக இருந்து அதன் பிந்தைய போட்டியில்  அணிக்குத் தலைமை தாங்கினார். அதே ஆண்டு போபாலில் நடந்த தேசிய கோல்பந்தாட்டம் வெற்றி முதன்மை போட்டியில் தங்கப் பதக்கம் வென்ற பஞ்சாப் அணியின்  அணித்தலைவராக இருந்தார். 1964 ஆம் ஆண்டு, இந்திய அணித்தலைவராக ஆப்கானிஸ்தானுக்கு ஒரு அணி சுற்றுப்பயணத்தை வழிநடத்தினார்.. குலார் சிங் பிப்ரவரி 8, 2024 அன்று இங்கிலாந்தின் லீட்சு நகரில் தனது 90 வது வயதில் இறந்தார்.

## மேற்கோள்கள்

## வெளி இணைப்புகள்

*August Birthdays

பகுப்பு:1933 பிறப்புகள்
பகுப்பு:2024 இறப்புகள்
பகுப்பு:இந்திய ஆண் வளைதடிப் பந்தாட்ட வீரர்கள்
சுபர்ணா ஆனந்த்

**சுபர்ணா ஆனந்த்** (*Suparna Anand*) என்பவர் புது தில்லியைச் சேர்ந்த இந்திய நடிகை ஆவார். இவர் மலையாளம், இந்திப் படங்களில் நடித்துள்ளார். பரதன் இயக்கத்தில் எம். டி. வாசுதேவன் நாயர் எழுதிய *வைசாலி* திரைப்படத்தில் வைசாலி என்ற பெயரிடப்பட்ட கதாபாத்திரத்தின் சித்தரிப்புக்காகவும், பி. பத்மராஜன் எழுதி இயக்கிய *ஞான கந்தர்வனில்* பாமாவாக நடித்ததற்காகவும் இவர் அறியப்படுகிறார்.

## தனிப்பட்ட வாழ்க்கை
1997ஆம் ஆண்டு *வைசாலி* படத்தில் சுபர்ணாவுடன் இணைந்து நடித்த சஞ்சய் மித்ராவை மணந்தார். இவர்களுக்கு மானவ் மித்ரா (1999) மற்றும் பவ்ய மித்ரா (2001) என்ற இரண்டு மகன்கள் உள்ளனர். இருப்பினும், இவர்கள் 2008-இல் விவாகரத்து செய்தனர். மேலும் இவர் 2010-இல் தில்லியைச் சேர்ந்த தொழிலதிபரான ராஜேஷ் சவ்லானியை மறுமணம் செய்து கொண்டார்.

## நடிப்பு
சுபர்ணா ஆனந்த் 1979 மற்றும் 1997க்கும் இடையில் திரைப்படங்களில் நடித்தார். இவர் பல இந்தி, கன்னடம், தமிழ், தெலுங்கு, மலையாளப் படங்களில் முக்கிய வேடங்களில் நடித்தார். அனில் கபூர் - மாதுரி தீட்சித் நடித்த *தேசாப்* (1988) படத்தில் ஜோதி தேஷ்முக் வேடத்தில் நடித்தார். இவர் அனில் கபூரின் தங்கை வேடத்தில் ஜோதி தேஷ்முக்காக நடித்தார்.

## திரைப்படவியல்

## மேற்கோள்கள்

## வெளி இணைப்புகள்

* 

பகுப்பு:தெலுங்குத் திரைப்பட நடிகைகள்
பகுப்பு:இந்தியத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
அனிசா அம்புரோசு

**அனிசா அம்புரோசு** (*Anisha Ambrose*) என்பவர் ஓர் இந்திய நடிகையும் வடிவழகியும் ஆவார். இவர் தெலுங்கு, கன்னடம், தமிழ்த் திரைப்படங்களில் நடித்து வருகிறார். 2013-ஆம் ஆண்டில், இவர் *அலைசு ஜானகி*  தெலுங்கு மொழித் திரைப்படம் மூலம் அறிமுகமானார்.

## இளமை
அனிசாவின் பெற்றோர் ஆந்திரப் பிரதேசம் விசாகப்பட்டினத்தைச் சேர்ந்தவர்கள். இவர் ஒடிசாவில் வளர்ந்தார். இவரது குடும்பத்தினர் ஆந்திராவிலும் ஒடிசாவிலும் பல பள்ளிகளை நடத்தி வருகின்றனர். விசாகப்பட்டினத்தில் உள்ள தூய செயிண்ட் ஜோசப் மகளிர் கல்லூரியில் தனது உயர் கல்வியைத் தொடர்ந்தார். மேலும் கீதம் பன்னாட்டு வணிகப் பள்ளியில் நிதித்துறையில் முதுகலை வணிக மேலாண்மை படிப்பினை முடித்தார்.

இவர் முகநூலில் ஒரு நண்பரின் புகைப்படப் பக்கத்திற்கு வடிவழகி பணியினைச் செய்தார். மேலும் இவருடைய படங்களைத் தயாரிப்பாளர் நீலிமா திருமலசெட்டி கவனித்தார். இதன் மூலம் இவரது திரைப்பட வாழ்க்கை தொடங்கியது.

## தனிப்பட்ட வாழ்க்கை
அம்புரோசு மே 2019-இல் ஐதராபாத்தைச் சேர்ந்த தொழில்முனைவோர் குணநாத் ஜக்காவை மணந்தார். பின்னர் நடிப்புத் தொழிலிருந்து விலகினார். இந்தத் தம்பதியருக்கு 2020-இல் ஒரு குழந்தை பிறந்தது.

டார்வினைச் சேர்ந்த உள்ளூர் பாடகர் பால் டேவி, அனிசா அம்ப்ரோசின் உறவினர் ஆவார்.

## திரைப்படவியல்
.

## மேற்கோள்கள்

## வெளி இணைப்புகள்

* 

பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
ஆண்டி பாவ் டென்ரி

**ஆண்டி பாவ் டென்ரி** (*Andi Botenri*)  ஆண்டி போடன்ரி என்றும் பிரபலமாக அழைக்கப்படகிறார். இவர் ஒரு இந்தோனேசிய நடிகை ஆவார். தொலைக்காட்சி தொகுப்பாளினியாக பணியாற்றி உள்ளார். மேலும் வடிவழகி மாதிரி மற்றும் அழகுப் போட்டியின் பட்டத்தை வென்றவர் ஆவார், இவர் ஆரம்பத்தில் மிஸ் வேர்ல்ட் இந்தோனேசியா 1982ம் ஆண்டு மற்றும் பின்னர் மிஸ் யுனிவர்ஸ் இந்தோனேசியா 1983ம் ஆண்டு ஆகியவற்றை வென்றுள்ளார். இவர் இந்தோனேசியாவைப் பிரதிநிதித்துவப்படுத்தச் சென்று முறையே மிஸ் வேர்ல்ட் 1982ம் ஆண்டு மற்றும் மிஸ் யுனிவர்ஸ் 1983ம் ஆண்டு இரண்டிலும் போட்டியிட்டார். இந்தோனேசியப் போட்டியில் இரண்டு முக்கிய தேசிய கிரீடங்களை வென்ற இரண்டாவது இந்தோனேசியர் ஆவார். மிஸ் இன்டர்நேஷனல் போட்டியில் 1974ம் ஆண்டு மற்றும் மிஸ் யுனிவர்ஸ் 1975ம் ஆண்டு இல் முதன்முதலில் லிடியா அர்லினி வஹாப் ஆகியோருக்குப் பிறகு, பெரிய நான்கு சர்வதேச அழகுப் போட்டிகளில் இரண்டில் இந்தோனேசியாவைப் பிரதிநிதித்துவப்படுத்துவதன் மூலம் இந்த சாதனையைச் செய்த இரண்டாவது நபர் ஆவார்.

## அழகுப் போட்டி
மிஸ் ஆசியா பசிபிக் இன்டர்நேஷனல்
1982ம் ஆண்டு, ஜூலை மாதம், 15 தேதி அன்று மலேசியாவின் கோலாலம்பூரில் நடந்த மிஸ் ஆசியா பசிபிக் இன்டர்நேஷனல் 1982 ஆண்டில் டென்ரி இந்தோனேசியாவைப் பிரதிநிதித்துவப்படுத்தினார், மேலும் அரையிறுதிக்கு முன்னேறிய முதல் இந்தோனேசியப் பெண்மணி இவர் ஆவார்.  மேலும் முதல் 15 இடங்களூக்குள் தரவரிசை எண். 14 ம் இடத்தை பிடித்தார் .

## உலக அழகி
டென்ரி தனது 17 வயதில் இந்தோனேசியாவின் 1982 ஆம் ஆண்டு உலக அழகி பட்டம் வென்றார். மேலும் டென்ரி 1982 ஆம் ஆண்டு உலக அழகி போட்டியில் இந்தோனேசியாவைப் பிரதிநிதித்துவப்படுத்தினார். உலக அழகி சர்வதேச போட்டியில் பங்கேற்ற முதல் இந்தோனேசியப் பெண்மணி ஆவார். இந்தப் போட்டி லண்டனில், ஐக்கிய இராச்சியத்தில் நடைபெற்றது.

## மிஸ் யுனிவர்ஸ்
1983 ம் ஆண்டு மிஸ் யுனிவர்ஸ் இந்தோனேசியாவின் வெற்றியாளராக வெற்றி பெற்றார். டென்ரி இந்தோனேசியாவை மிஸ் யுனிவர்ஸ் 1983 போட்டியில் பிரதிநிதித்துவப்படுத்தினார், டென்ரி ஜூலை தொடக்கத்தில் அமெரிக்காவின் மிசோரியில் உள்ள செயிண்ட் லூயிஸுக்கு மற்ற எண்பது பிரதிநிதிகளுடன் தனிமைப்படுத்தல் நிகழ்வுகள், ஒத்திகைகள் மற்றும் முதற்கட்ட போட்டிகளில் பங்கேற்க பயணம் செய்தார், ஆனால் டென்ரி செயல்பாடு தொடங்கிய பத்து நாட்களுக்குப் பிறகு வந்தார், விசா பிரச்சினைகள் மற்றும் இந்தோனேசிய மக்களிடமிருந்து அவருக்கு வந்த எதிர்ப்புகள் மற்றும் அரசாங்கத்தின் அழுத்தம், குறிப்பாக முன்னாள் முதல் பெண்மணி, இந்தோனேசிய குடியரசின் மறைந்த இரண்டாவது ஜனாதிபதி சுஹார்ட்டோவின் மனைவி திருமதி டியென் சுஹார்ட்டோவின் அழுத்தம் இவைகளுக்கு காரணமாக அமைந்தது.

## மேற்கோள்கள்

## External links
* 

பகுப்பு:இந்தோனேசிய பெண் மாதிரிகள்
பகுப்பு:இந்தோனேசிய திரைப்பட நடிகைகள்
பகுப்பு:1965 பிறப்புகள்
பகுப்பு:2018 இறப்புகள்
இராஜசா அரசமரபு

**இராஜசா அரசமரபு** (ஆங்கிலம்: *Rajasa dynasty* இந்தோனேசியம்: *Wangsa Rajasa*; பாலி மொழி: ꦫꦴꦗꦱ) என்பது இந்தோனேசியா, ஜாவா, சிங்காசாரி இராச்சியத்தை 13-ஆம் நூற்றாண்டில் ஆட்சி செய்த  அரசமரபு ஆகும். பின்னர் இந்த அரசமரபு கிழக்கு ஜாவாவில் 13-ஆம் 15-ஆம் நூற்றாண்டுகளில் மஜபாகித் பேரரசையும் ஆட்சி செய்த அரசமரபு என அறியப்படுகிறது. 

இராஜசா அரசமரபின் ஆட்சியாளர்களின் தோற்றத்தை, 13-ஆம் நூற்றாண்டின் முற்பகுதியில் இந்த அரச மரபை நிறுவிய செரி இரங்க ராஜசர் *([[:en:Ken Arok |Ken Arok]])* என்பவரின் வழியாக அறிய முடிகிறது. 

பாராரத்தோன் கூற்றுப்படி, செரி ரங்க ராஜசர், இன்றைய கிழக்கு ஜாவா, மாலாங் நகரில் பிறந்தார். இவர் சிங்காசாரி மற்றும் மஜபாகித் பேரரசுகளின் அரச மரபுகள் இரண்டையும் நிறுவியவராகக் கருதப்படுகிறார். பழைய ஜாவானிய மொழி; மற்றும் சமசுகிருத மொழியில் **இராஜசா** என்ற சொல்லுக்கு ஆர்வம் அல்லது தூசி/மண் என்று பொருள்.

## ஆட்சியாளர்களின் பட்டியல்
**[[சிங்காசாரி]] காலம்:**

# கென் அரோக் *([[:en:Ken Arok|Ken Arok]])* - (1222—1227)
# அனுசபதி *([[:en:Anusapati|Anusapati]])* - (1227—1248)
# பாஞ்சி தோஜெயா  *([[:en:Panji Tohjaya|Panji Tohjaya]])* (1248)
# விசுணுவருதன நரசிம்மமூர்த்தி *(Vishnuwardhana-Narasimhamurti|)* (1248—1268)
# கீர்த்தநகரன் *([[:en:Kertanegara|Kertanegara]])* - (1268—1292)

**[[மயாபாகித்து பேரரசு]] காலம்:**

# ராதன் விஜயன் *([[:en:Raden Wijaya|Raden Wijaya]])* - (1294—1309)
# செயநகரன் *([[:en:Jayanegara|Jayanegara]])* - (1309—1328)
# அரசி திரிபுவன விஜயதுங்கதேவி *([[:en:Tribhuwana Wijayatunggadewi|Tribhuwana Wijayatunggadewi]])* - (1328—1350)
# ஆயாம் உரூக் *([[:en:Hayam Wuruk|Hayam Wuruk]])* - (1350—1389)
# விக்கிரமவர்தனன் *([[:en:Wikramawardhana|Wikramawardhana]])* - (1389—1429)
# அரசி குசுமவருத்தினி *([[:id:Kusumawardhani|Kusumawardhani]])* - (1389—1400)
# அரசி சுகித்தா *([[:en:Suhita|Suhita]])* - (1429—1447)
# கீர்த்தவிஜயா - *(Kertawijaya)* (1447–1451)
# இராஜசவருதனா- *(Rajasawardhana)* (1451–1453), followed by three years of interregnum
# கிரிசாவருதனா - *(Girishawardhana)* (1456–1466)
# சூரபிரபவா - *(Suraprabhawa)* (1466–1474)
# கிரிந்திரவருதனா - *(Girindrawardhana)* (1474–1498)

## இராஜசா அரசமரபு

## மேலும் காண்க

*கேடிரி அரசு
*சிங்காசாரி
*மஜபாகித்
*பெரும் இந்தியா
*இந்திய-ஆரிய மொழிகள்
*இந்தோனேசியாவில் இந்து சமயம்

## மேற்கோள்கள்

## சான்றுகள்

## வெளி இணைப்புகள்
*The Origins of Rajasa Dynasty

பகுப்பு:சிங்காசாரி
பகுப்பு:இந்தோனேசிய அரச மரபுகள்
பகுப்பு:முன்னாள் முடியாட்சிகள்
பகுப்பு:மயாபாகித்து பேரரசு
பகுப்பு:இந்தோனேசிய முடியரசர்கள்
பகுப்பு:குடியேற்றவாதத்துக்கு முந்திய இந்தோனேசிய அரசுகள்
தாவளம்

**தாவளம்** (*Thaavalam*) என்பது பண்டைக் காலத்தில் பெருவழிகளில் வணிகர், வீரர் போன்றோர் தங்கிச் செல்லும் இடமாகும். இதை வணிகர்கள் தங்கி வணிகப்பணிகளில் ஈடுபட்ட இடம் என்றும் கூறுவர். தென்னிந்தியாவில் மொத்தம் 64 தாவளங்கள் இருந்ததற்கான தகவல்கள் உள்ளன. 

பழந்தமிழகத்தில் இருந்த தாவளங்களில் நாவற்தாவளம், வேம்படித்தாவளம், மஞ்சப்புளி தாவளம், பட்டழையத் தாவளம், கடிகைத்தாவளம் ஆகிய தாவளங்களின் பெயர்கள் தெரியருகின்றன. தாவளம் என்ற பெயரில் ஊர்களும் உள்ளன. புகழ்பெற்ற அதியமான் பெருவழியானது நாவற்தாவளம் என்ற தாவளத்திற்கு போகும் பெருவழியாக இருந்தது. கேரளத்தின் பாலக்காடு மாவட்டத்தில் வண்டித்தாவளம் என்ற பெயரிலான ஊர் உள்ளது. அங்கு ஒரு காலத்தில் தாவளம் இருந்ததால் அப்பெயர் பெற்றதாக கூறப்படுகிறது.

## மேற்கோள்கள்

பகுப்பு:தமிழ்நாட்டு வரலாறு
பகுப்பு:பெருவழிகள்